ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 57/2558เรื่อง การให้ความเห็นชอบผู้สอบบัญชีต่างประเทศ(ฉบับที่ 2) โดยที่มาตรา 61 มาตรา 89 และมาตรา 199 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และประกาศคณะกรรมการกํากับตลาดทุนที่เกี่ยวกับการเสนอขายหุ้นของบริษัทต่างประเทศและที่เกี่ยวกับการเปิดเผยฐานะการเงินและผลการดําเนินงานของบริษัทต่างประเทศ กําหนดให้ผู้สอบบัญชีที่ลงลายมือชื่อในรายงานการตรวจสอบงบการเงินของบริษัทต่างประเทศที่กําหนดตามบทบัญญัติหรือข้อกําหนดดังกล่าวต้องเป็นผู้สอบบัญชีที่ได้รับความเห็นชอบจากสํานักงาน และโดยที่เป็นการสมควรให้มีการปรับปรุงกระบวนการและระยะเวลาในการพิจารณาคําขอความเห็นชอบให้มีความชัดเจนและเหมาะสมยิ่งขึ้น สํานักงานออกข้อกําหนดไว้ดังต่อไปนี้ข้อ ๑ ให้ยกเลิกความในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558 เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558 และให้ใช้ความต่อไปนี้แทน "ข้อ 2 ให้ผู้สอบบัญชีต่างประเทศที่ประสงค์จะเป็นผู้สอบบัญชีที่ได้รับความเห็นชอบจากสํานักงานยื่นคําขอความเห็นชอบต่อสํานักงานตามแบบ 61-1F พร้อมทั้งเอกสารหลักฐานตามที่กําหนดไว้บนเว็บไซต์ของสํานักงาน"ข้อ ๒ ให้ยกเลิกความในวรรคหนึ่งของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558 เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558 และให้ใช้ความต่อไปนี้แทน "ข้อ 3 ให้ผู้สอบบัญชีต่างประเทศที่ยื่นคําขอเป็นผู้สอบบัญชีที่ได้รับความเห็นชอบตามข้อ 2 ชําระค่าธรรมเนียมการยื่นคําขอตามอัตราที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ โดยให้ชําระค่าธรรมเนียมดังกล่าวเมื่อคําขอและเอกสารหลักฐานถูกต้องครบถ้วนตามคู่มือสําหรับประชาชนแล้ว"ข้อ ๓ ให้ยกเลิกข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558 เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558 ข้อ ๔ ให้ยกเลิกความในข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558 เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558 และให้ใช้ความต่อไปนี้แทน "ข้อ 9 ในการพิจารณาคําขอความเห็นชอบ เมื่อสํานักงานได้รับคําขอและเอกสารหลักฐานถูกต้องครบถ้วนตามคู่มือสําหรับประชาชนแล้ว สํานักงานจะดําเนินการอย่างใดอย่างหนึ่งดังต่อไปนี้ แล้วแต่กรณี (1) ในกรณีที่ผู้ยื่นคําขอความเห็นชอบเป็นผู้สอบบัญชีต่างประเทศตามข้อ 6(1) สํานักงานจะพิจารณาคําขอความเห็นชอบให้แล้วเสร็จภายในเจ็ดสิบห้าวันนับแต่วันที่สํานักงานได้รับเอกสารหลักฐานถูกต้องครบถ้วนตามคู่มือสําหรับประชาชน (2) ในกรณีที่ผู้ยื่นคําขอความเห็นชอบเป็นผู้สอบบัญชีต่างประเทศตามข้อ 6(2) สํานักงานจะดําเนินการดังนี้ (ก) สอบทานข้อเท็จจริงตามขั้นตอนและวิธีการที่ระบุในคู่มือสําหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้ผู้ขอความเห็นชอบชี้แจงข้อสังเกตนั้น โดยจะดําเนินการให้แล้วเสร็จภายในหนึ่งร้อยแปดสิบวันนับแต่วันที่สํานักงานได้รับเอกสารหลักฐานถูกต้องครบถ้วนตามคู่มือสําหรับประชาชน ทั้งนี้ สํานักงานจะกําหนดระยะเวลาเพื่อให้ผู้ขอความเห็นชอบชี้แจงข้อสังเกตไว้ในหนังสือแจ้ง โดยระยะเวลาดังกล่าวจะไม่น้อยกว่าสิบสี่วันแต่ไม่เกินยี่สิบเอ็ดวัน (ข) พิจารณาคําขอความเห็นชอบให้แล้วเสร็จภายในหกสิบวันนับแต่วันที่สํานักงานได้รับคําชี้แจงต่อข้อสังเกตจากการสอบทานข้อเท็จจริงจากผู้ขอความเห็นชอบ หรือนับแต่วันครบกําหนดระยะเวลาให้ผู้ขอความเห็นชอบชี้แจงในกรณีที่ผู้ขอความเห็นชอบไม่ชี้แจงภายในระยะเวลาที่สํานักงานกําหนดตาม (ก)"ข้อ ๕ ประกาศนี้ให้ใช้บังคับตั้งแต่วันที่ 20 กรกฎาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 10 กรกฎาคม พ.ศ. 2558 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์